

**Орал қаласы әкімдігінің 2009 жылғы 15 қаңтардағы N 142 "Халықтың нысаналы топтарын белгілеу және оларды қорғаудың 2009 жылға арналған Орал қаласы бойынша әлеуметтік шараларын қамтамасыз ету туралы" қаулысына толықтырулар енгізу туралы**

***Күшін жойған***

Батыс Қазақстан облысы Орал қаласы әкімдігінің 2009 жылғы 26 наурыздағы N 756 қаулысы. Батыс Қазақстан облысы Орал қаласының әділет басқармасында 2009 жылғы 17 сәуірде N 7-1-135 тіркелді. Күші жойылды - Батыс Қазақстан облысы Орал қаласы әкімдігінің 2014 жылғы 24 қазандағы № 2810 қаулысымен

      Ескерту. Күші жойылды - Батыс Қазақстан облысы Орал қаласы әкімдігінің 24.10.2014 № 2810 қаулысымен.

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы",  "Халықты жұмыспен қамту туралы" Заңдарын басшылыққа алып, Қазақстан Республикасы Үкіметінің 2001 жылғы 19 маусымдағы N 836 "Халықты жұмыспен қамту туралы" Қазақстан Республикасының 2001 жылғы 23 қаңтардағы Заңын іске асыру жөніндегі шаралар туралы" қаулысына сәйкес, қала әкімдігі **ҚАУЛЫ ЕТЕДІ**:

      1. Орал қаласы әкімдігінің "Халықтың нысаналы топтарын белгілеу және оларды қорғаудың 2009 жылға арналған Орал қаласы бойынша әлеуметтік шараларын қамтамасыз ету туралы" 2009 жылғы 15 қаңтардағы N 142 (нормативтік құқықтық актілерді мемлекеттік тіркеу тізілімінде N 7-1-129 тіркелген, 2009 жылы 26 ақпандағы "Жайық үні" газетінде жарияланған) қаулысына толықтырулар енгізу туралы:

      көрсетілген қаулымен бекітілген қосымшасы "Нысаналы топтарға жататын адамдардың қосымша тізбесі" мынадай мазмұндағы реттік нөмірлермен толықтырылсын:

      "3 Дәрігерлік комиссияның қортындысы бар тұлғалар;

      4 Штаттың қысқаруына байланысты босатылған тұлғалар;

      5 Жеке еңбек шарты мерзімінің аяқталуына байланысты босатылған тұлғалар".

      2. Осы қаулы ресми жарияланған күннен бастап қолданысқа енгізіледі.

      3. Осы қаулының орындалуын бақылау қала әкімінің орынбасары Т. Р. Нығметовке жүктелсін.

      *Қала әкімі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК